To záleží na tom, koľko chcete schudnúť. Lekári väčšinou radia, že väčšina mužov by mala obmedziť príjem kalórií na menej ako 1 900 kcal denne, zatiaľ čo väčšina žien by mala svoj príjem kalórií obmedziť na 1 400 kcal denne. Ak chcete schudnúť, v priemere by ste mali znížiť denný príjem kalórií o 600 kcal. [popover id=ref4]
Čo pri chudnutí zaberá, a čo nie, je väčšinou dosť individuálne. Ale vo všeobecnosti pre väčšinu ľudí platí nasledovné:
Jedzte tri pravidelné, vyvážené jedlá každý deň. Snažte sa jesť v stanovených časoch dňa a občerstvenie si doprajte iba vtedy, ak ste skutočne hladní.
Snažte sa jesť viac ovocia a zeleniny (odporúča sa najmenej päť porcií každý deň). Hrsť rovná sa jedna porcia.
Polovicu taniera by mala vždy zaberať zelenina alebo šalátom. Na druhú polovicu by mali patriť ryby, mäso, fazuľa alebo vajíčka, a škrobové potraviny, ako je ryža, cestoviny, zemiaky a chlieb.
Vyberajte si jedlá a nápoje, ktoré nemajú vysoký obsah cukru a obmedzte akékoľvek slané, sladké a mastné potraviny.
Ak pijete, znížte príjem alkoholu. Alkohol obsahuje veľa kalórií.
Skúste vypiť dva litre tekutín denne a vyberajte si nízkokalorické, nekofeínové nápoje (najideálnejšie bez umelých sladidiel).
Po zjedení porcie vždy počkajte 15-20 minút predtým, ako sa rozhodnete dať si duplu. [popover id=ref5] Mozog totiž potrebuje tento čas kým si uvedomí, že je telo sýte.
Možno sa pýtate, ktorá diéta je na chudnutie najlepšia, ale dnes ich existuje neúrekom. Preto je dôležité poznamenať, že niektoré diéty sú prísne a zvyčajne vynechávajú jedlá, ktoré by vám mali dodať výživovú rovnováhu. Ak začnete s nejakým značkovým, alebo známym diétnym plánom, všetko si najskôr osobne dobre preštudujte. Uistite sa, že diéta vám pomôže schudnúť postupne a udržateľným spôsobom. Po prípade to môžete prebrať aj so svojim lekárom. Ak vám diéta sľubuje drastické výsledky, ktoré znejú príliš dobre na to, aby to bolo všetko reálne, pravdepodobne to tak aj bude.